A pplen ikuisuudelta 
tuntuva elinkaari alkoi 
vuodesta 1 976, kun 
Steve VVozniak ja 
Alan Baum rakensivat itselleen 
4 k-tavun muistilla varustetun 
kotitietokoneen Apple l:n. Vuo- 
sien kuluessa on tästä vaatimat- 
tomasta alusta kasvanut suuryri- 
tys ja monta menestystarinaa. 
Ensimnmäisen "omenan” jälke- 


läisinä ovat monet uudet Apple II 
-malleiksi ristityt versiot nähneet 
päivänvalon. Kaikki henkilökoh- 
taisen tietojenkäsittelyn kehityk- 
sen vaiheet kuvastuvat eri mal- 
leissa Apple II -h , Ile ja Ile. Välillä 
luotiin jo uuden sukupolven App- 
le III, jonka tarkoituksena oli kor- 
vata ll-perhe. Toisin kuitenkin 
kävi. Apple III kuihtui pois ja ll- 
perhe jatkoi voittokulkuaan. 


Oma kulttuurinsa 

Apple on aina muodostanut 
oman kulttuurinsa tietojenkäsit- 
telyn alueella. Laitteille ovat ol- 
leet luonteenomaista erikoiset, 
poikkeavat ja edistykselliset rat- 
kaisut. Applen II -perheen omi- 
naisuuksiin on alusta alkaen 
kuulunut nykyään niin muodissa 
oleva avoimuus eli mahdollisuus 
laajentaa peruslaitteen ominai- 
suuksia laajennuskorteilla. Poik- 
keuksen muodostaa vain malli 
Ile, joka lähes kannettavana lait- 
teena sisäänrakennettuine levy- 
keasemineen ei tarjonnut laa- 
jennusliitäntöjä. 

Apple JIGS;ssä avoimmuus 
on jälleen nostettu arvoonsa sa- 
malla kun laitteisto on uudistettu 
tehokkaammalla keskusyksiköl- 
lä ja nykyaikaisilla grafiikkaomi- 
naisuuksilla. Apple IIGS merkit- 
see siten osittain paluuta hyväk- 
si havaittuun menneisyyteen, 
mutta samalla myös harppausta 
eteenpäin uuteen tulevaisuu- 
teen. 

Merkittävimpiä ominaisuuksia 
on yhteensopivuus aikaisem- 


Apple IIGS 


paan Apple II -perheeseen. App- 
le II GS on eräänlainen "monitoi- 
mikone”, sillä samoissa kuoris- 
sa on itse asiassa kaksi konetta 
eli Apple IIGS uusine ominai- 
suuksineen ja 128 ktavun Apple 
Ile. Jo hankitut ohjelmistot ovat 
siten ajettavissa IIGS:ssä ja 
myös laajennuskortteja voidaan 
käyttää. 

Kun uusi kone tuodaan mark- 
kinoille, myynnin kannalta on 
tärkeätä, että siihen on heti pal- 
jon ohjelmia ja lisälaitteita. Täs- 
sä suhteessa Apple IIGS poik- 
keaa kilpailijoistaan Amigasta ja 
Atarin ST-sarjasta, joiden alku- 
taipaletta varjosti harmittava 
puute lisävarusteista ja sovelluk- 
sista. 


Applella on pisimmät 
perinteet 
henkilökohtaisen 
tietokoneen 
kehittelyssä. Apple 
l:stä kaikki alkoi 
vuonna 1976 ja 
henkilökohtaisten 
tietokoneiden 
historiassa jo 
"ikuisuuden” 
kestäneen 
elinkaaren viimeisin 
kehitysaste on Apple 
IIGS. Nimensä 
mukaan (GS = 
Graphic & Sound) 
laite on vahva 
grafiikka- ja 
äänisovelluksissaja 
tarkoituksena onkin 
kilpailla Amigan ja 
Atarin hallitsemista 
markkinoista. 

TUOMAS HIRVONEN 



VIIMEISIN 

KEHITYSASTE 

APPLE IIGS on 

laajennusmahdollisuuksiltaan 
harvinaisen monipuolinen. 
Liitännät on keskitetty 
takapaneeliin, jossa on myös vivut 
kotelon kannen avaamiseen 
laajennuskorttien asentamiseksi. 


KAIKKI perusliitännät ovat valmiina jo 
emokortilla eikä laajennuksia 
normaalisti tarvita. Muistinlaajennusta 
ja eksoottisempia lisälaitteita varten 
on kuitenkin kahdeksan korttipaikkaa. 


«PPLE IIGS;ssä on 
kaisempiin Applen 
lalleihin verrattuna 
arannettu erityisesti 
.rafiikka- ja 
iäniominaisuuksia. 
uloksena on edistyneen 
arrastajan mikro, joka 
nuodostaa vaihtoehdon 
aivoille IBM PC -klooneille 
a kilpailee samassa sarjassa 
ommodoren Amigan ja 
■tarin ST-laitteiden kanssa. 



Optioiis 


Clipoing 

imsnsles 

Cofiics 

Celerj 

’ Slide Shw 

Parsons 

Hacfoee 


Slide Show 


NÄPPÄIMISTÖ on täysin 
uusittu ja kaikkein 
miellyttävimpiä tuttavuuksia 
mitä testeissä on tavattu. Uutta 
aikaisempiin Apple I! -malleihin 
on tyylikäs muotoilu, kiinteä 
numeronäppäimistö ja hiiren 
liitäntä näppäimistön oikeassa 
reunassa. 

APPLE IIGS:n omistaja pääsee 
nauttimaan Macintosh- 
tyyppisestä käyttöympäristöstä 
ikkunoineen, hiirineen ja 
näytön yläreunasta 
alaslaskeutuvine valikoineen. 
Erona Macintoshiin on myös 
värillinen näyttö. 


Elintärkeä 

yhteensopivuus 

Yhteensopivuus aikaisempaan 
Apple il -perheeseen on sikäli 
eiintärkeätä, että valtaosa uu- 
den laitteen ostajista tullee aikai- 
sempien Apple-maliien omista- 
jien joukosta. Uusien asiakkai- 
den hankinnassa on ymäärrettä- 
västi vakeuksia Amigan, Atarin 
ja IBM PC-kloonien hintakilpai- 
lun puristuksessa. 

Yhteensopivuuden takaami- 
seksi voidaan GS:ää ajaa nor- 
maalilla ll:n nopeudella tai täy- 
dellä vauhdilla, jolloin ohjelmat 
suoriutuvat tehtävästään 2-3 
kertaa nopeammin. Keskusyk- 
sikkönä on 16-bittinen 
VV65C816. Se on yhteensopiva 
6502-työhevosen kanssa, jota 
käyttivät Applen ohella Commo- 
doren ja Atarin henkilökohtaisen 
tietokoneen pioneerimallit. Pe- 
rusmuistia IIGS;ssä on 256 kta- 
vua, jota tarvittaessa voidaan 
laajentaa kahdeksaan megata- 
vuun. 

Apple IIGS:ssä on yhteenso- 
pivuuden seurauksena Apple II- 
e:tä vastaavat näyttötilat eli 
tekstinäytökset 24 x 40 ja 24 x 
80 sekä grafiikkanäytöt 40 x 48 
pisteestä ja 16 väristä aina 560 
x 192 pisteeseen mustavalkoi- 
sena. Nimensä mukaiset paran- 
netut ominaisuudet GS ansait- 
see uusilla supergrafiikaksi kut- 
sutuilla tiloillaan, joita varten lait- 
teessa on 32 ktavun kuvaruutu- 
muisti. 

Supergrafiikan tiloissa voi- 
daan 16 värillä käyttää 200 x 
320 pistettä tai jos tyydytään 
neljään väriin on käytössä 200 
x 640 pistettä. Värisävyjä on va- 
littavana kaikkiaan 4096. Yhdel- 
lä kuvaruudulla voidaan käyttää 
16:tta erilaista väripalettia. 

Ikkunat ja hiiriohjaus 

Vakiovarusteena tuleva hiiri on 
Applen tapaan varustettu yhdel- 
lä näppäimellä. Perussysteemin 
mukana toimitetaan työpöytäoh- 
jelma, jonka avulla käyttäjä voi 
keskustella koneen kanssa ikku- 
noiden, ikonien ja hiiriohjatun 
kohdistimen välityksellä. Käy- 
tössä on myös Macintosh-tyyp- 
piset pöytätarvikkeet ja ohjaus- 
paneeli laitteiston toimintaan 
vaikuttavien parametrien arvo- 
jen asetteluun. 

Pöytätarvikkeet ovat muistis- 
sa taustalla piileskeleviä minia- 
tyyrikokoisia oheissovelluksia. 
Ne kutsutaan näyttöön paina- 
malla tiettyä näppäinyhdistel- 
mää tai käyttämällä Macintosh- 
tyyppisiä kuvaruudun yläreunas- 
ta laskeutuvia valikoita. Esimer- 

TEKNIIKKAA 


Laite: Apple IIGS 
Hinta: ei vahvistettu 

Keskusyksikkö: 65C816 16-bittinen 2,8 MHz 
Muisti: 256 kt RAM (laajennettavissa 8 megatavuun), 128 
ktavua ROM 

Massamuisti: 3,5" levykeasema (800 ktavua), saatavana 
myös 5,25” levykeasema ja 20 megatavun kovalevy 
Liitännät: sarjaliitännät kirjoittimelle ja modeemille, rinnakkais- 
liitäntä, peliohjain-, stereokuuloke-, levyasema-, värimonito- 
ri- ja mustavalkomonitori-, näppäimistöliitäntä 
Näyttö: 24 x 40/80-tekstitilat, Apple ll-yhteensopivat grafiikka- 
tilat: 40 x 48 pistettä 16 väriä, 280 x 192 pistettä 6 väriä, 
560 x 192 pistettä mustavalkografiikka. Lisäksi supergrafiik- 
ka 640 x 200 pistettä 4 värillä ja 320 x 200 pistettä 16 värillä 
Ääni: 15-ääninen syntetisaattori 
Kelio: sisäänrakennettu kello ja kalenteri 
Ohjelmisto: Applesoft BASIC (ROM-muistissa), hiiri-työpöytä- 
ohjelmisto, miniatyyrisovelluksina pöytätarvikkeita 
Maahantuoja: Mercantile Computers Oy, Viljatie 4 C, 00700 
Helsinki, puh. (90) 358100 


HYVÄÄ 

• Laaja ohjelma- ja 
lisälaitevalikoima 

• Hyvät grafiikka- ja 
ääniominaisuudet 

• Laatutyön leima 


HUONOA 

• Suppea BASIC-kieli 


kiksi ohjauspaneelista asete- 
taan näytön värit ja leveys, ko- 
vaäänisen voimakkuus, keskus- 
yksikön nopeus, kellonaika, 
näppäimistön toimintaa ja laa- 
jennuspaikkojen eli slotien mer- 
kitystä säätelevät parametrit. 

Monipuoliset 

liitännät 

Peruslaitteiston liitännät ovat 
Apple IIGS:ssä harvinaisen mo- 
nipuoliset. Kirjoittimelle ja mo- 
deemille on omat sarjaportit, toi- 
selle kirjoittimelle on rinnakkais- 
portti, ominaisuuksiin kuuluu 
myös 80 merkin näyttö ja liitän- 
nät löytyvät hiirelle, 3,5- ja 5.25- 
tuumaisille levykeasemille sekä 
Appletalk-verkolle. 

Apple IIGS:ssä on samanlai- 
set liitäntäslotit kuin Heissä ja 
vanhat lisäkortit ovat siten käy- 
tettävissä. Tavalliselle harrasta- 
jalle laajennuskortit ovat kuiten- 
kin tarpeettomia, sillä GS:n kaik- 
ki perusliitännät ovat jo emokor- 
tilla. Slotit jäävät siten vapaiksi 
joitakin eksoottisempia lisälait- 
teita varten. Sisäistä levyase- 
maa ei valitettavasti voi asentaa, 
mutta ulkoisia voidaan liittää yh- 
teen ketjuun neljä laitetta. 

Harrastelijoiden kannalta on 
selvä puute, ettei Applen muka- 
na toimiteta BASIC-kielestä uut- 
ta versiota, joka osaisi käyttää 
laitteen parantuneita ominai- 
suuksia hyväkseen. ROM-muis- 


tissa on sen sijaan aina valmiina 
vanha tuttu Applesoft-BASIC. 
Käyttöjärjestelmä on ProDOS 
16, joka toiminnallisesti ja tie- 
dostorakenteiltaan on samanlai- 
nen Apple ll:n aikaisempien 
käyttöjärjestelmien kanssa. 

Kenelle 

Apple IIGS sopii parhaiten edis- 
tyneelle harrastelijalle, joka ha- 
luaa Mac-tyyppisen värikoneen 
tai innokkaalle Apple II -fanille 
joka haluaa siirtyä Macintosh- 
käyttöympäristöön luopumatta 
Apple Ikeen tekemistään ohjel- 
mainvestoinneista. Näillä alueil- 
la Apple IIGS on vahvoilla vaik- 
kei siitä oletettavasti varsinaista 
menestystuotetta tulekaan. Yri- 
tysasiakkaita Apple IIGS tuskin 
kiinnostaa kovin paljoa, sillä har- 
valla alalla tarvitaan Apple 
IIGS:n grafiikka- ja ääniominai- 
suuksia. 

Ohjelma- ja lisälaitevalikoima 
on heti alkuun runsas yhteenso- 
pivuuden ansiosta. Tässä suh- 
teessa kilpailuasema Amigaan 
ja Atariin nähden on hyvä myö- 
hemmästä markkinoilletulosta 
huolimatta. Kokonaisuutena ja 
kilpailijoihinsakin verrattuna 
Applen uutuus IIGS on harvinai- 
sen tyylikäs ja hyvin viimeistelty 
laitteisto, jossa näkyy Applen 
perinteinen laatutyön leima. 
Huonoja puolia Apple IIGS:ssä 
on vain suppea BASIC-kieli. M 



■ 

Macintosh-perhe 

kasvaa 

■ Alkukeväästä julkistettiin Applen ammat- 
tilaissakaan kaksi uutuutta Macintosh SE 
(25900 mk) ja Macintosh II (45900 mk). 
Malli SE on viritetty tehoversio nykyisestä 
Mac-perheen "lippulaivasta” Macintosh 
Plussasta. Machintosh II taas muistuttaa 
ominaisuuksiltaan enemmän Apple ll:n lin- 
jaa, vaikka kuuluukin korkeampaan teho- 
luokkaan. Macintosh II on samalla ensim- 
mäinen Applen malli, joka suuntaa myös 


MS DOS -käyttöjärjestelmän puolelle laa- 
jennusmahdollisuuksillaan. 

Macintosh SE on ulkoisesti kuten Mac- 
plus, mutta massamuistiksi on saatavana 
sisäänrakennettu 20 megatavun kovalevyjä 
laitteessa on yksi laajennuskorttipaikka. Sii- 
hen voidaan liittää nopeampi prosessori 
68020 tai apuprosessoriksi 68881 . Laajen- 
nuspaikkaa voidaan käyttää myös SE:n liit- 
tämiseksi paikallisverkkoon. Keskusmuistia 
Macintosh SE:hen voidaan asentaa 1-4 
megatavua. 

Syksyllä Suomen markkinoille tuleva Ma- 
cintosh II on 2-4 kertaa nopeampi kuin Mac- 


hintosh plus ja laskentatehtävissä vieläkin 
nopeampi aritmetiikkasuorittimensa ansios- 
ta. Laajennuksia varten Macintosh Ikssa on 
kuusi korttipaikkaa. Saataville tulee muun 
muassa MS DOS -ohjelmien ajamiseen tar- 
vittava 80286-keskusyksikkökortti. 

Massamuistiksi Machintosh Ikeen voi- 
daan asentaa kaksi levykeasemaa ja 40 tai 
80 megatavun kovalevy. Keskusmuistia voi- 
daan laajentaa aina kahdeskaan megata- 
vuun asti. Applen perinteisestä linjasta poi- 
keten Macintosh Ikeen saa myös värinäytön 
ja suuremmat monitorit, 12-tuumaisen mus- 
tavalkoisen ja 13-tuumaisen värimonitorin. 

